**นโยบายและกลยุทธ์**

**ด้านโครงสร้างการบริหารและการพัฒนาทรัพยากรบุคคล**

**ส่งเสริมจริยธรรมและรักษาวินัยของบุคลากรในหน่วยงาน**

 **ระยะเวลา 3 ปี (พ.ศ. 256๔ – 256๖)**

 

 **องค์การบริหารส่วนตำบลบ่อแก้ว**

 **อำเภอนาคู จังหวัดกาฬสินธุ์**

 คำนำ

 องค์การบริหารส่วนตำบลบ่อแก้วเป็นหน่วยงานของรัฐที่มีภารกิจส่งเสริมท้องถิ่นให้มีความเข้มแข็งในทุกด้าน เพื่อสามารถตอบสนองเจตนารมณ์ของประชาชนได้อย่างแท้จริง ซึ่งเป็นภารกิจที่มีความหลากหลายและครอบคลุมการดำเนินการในหลายด้าน โดยเฉพาะการบริหารทรัพยากรบุคคล เป็นอีกด้านหนึ่งที่จะขาดการพัฒนาไม่ได้ และถือเป็นกลไกสำคัญในการผลักดันยุทธศาสตร์และพันธกิจให้ประสบความสำเร็จ และถือเป็นปัจจัยสำคัญที่ จะทำให้ภารกิจขององค์กรปกครองส่วนท้องถิ่นสำเร็จลุล่วงไปได้ด้วยดี ตามวัตถุประสงค์ที่วางไว้ เพื่อให้การบริหารทรัพยากรบุคคลเป็นไปอย่างมีระบบและต่อเนื่อง องค์การบริหารส่วนตำบลบ่อแก้ว ได้จัดทำแผนกลยุทธ์การบริหารทรัพยากรบุคคลขององค์การบริหารส่วนตำบลบ่อแก้วขึ้น โดยได้ดำเนินการตามกรอบมาตรฐานความสำเร็จ ๑๒ ด้าน

 เพื่อให้องค์การบริหารส่วนตำบลบ่อแก้ว มีแผนกลยุทธ์การบริหารงานทรัพยากรบุคคลที่สามารถตอบสนองทิศทางการบริหารงานของกรมส่งเสริมการปกครองท้องถิ่นได้อย่างเหมาะสมและมีประสิทธิภาพ จึงได้ ดำเนินการจัดทำแผนกลยุทธ์การบริหารทรัพยากรบุคคล โดยมุ่งเน้นให้ผู้มีส่วนเกี่ยวข้องกับการบริหารทรัพยากรบุคคล ได้มีส่วนร่วมในการกำหนดแนวทางและประเด็นยุทธศาสตร์ในการพัฒนาระบบการบริหารทรัพยากรบุคคล องค์การบริหารส่วนตำบลบ่อแก้ว จะนำแผนกลยุทธ์การบริหารทรัพยากรบุคคลที่ได้รับการจัดทำ เพื่อเป้าหมายสำคัญในการผลักดัน พัฒนาทรัพยากรบุคคลเพื่อเป็นองค์การบริหารส่วนตำบลที่มีสมรรถนะสูงในการส่งเสริมท้องถิ่น ให้เป็นกลไกในการพัฒนาตำบลอย่างยั่งยืน

 องค์การบริหารส่วนตำบลบ่อแก้ว

 สารบัญ

 **เรื่อง**  **หน้า**

 **1.หลักการและเหตุผล** 1

 **2.วัตถุประสงค์ 1**

 **3.เป้าหมาย** 1

 **๔. การวิเคราะห์ศักยภาพขององค์การบริหารส่วนตำบลบ่อแก้ว** ๒ – ๓

 - วิสัยทัศน์

 - พันธกิจ

 - ยุทธศาสตร์

 - เป้าหมายตัวชี้วัด

 **๕. นโยบายและกลยุทธ์ การบริหารงานบุคคล** ๔ – ๗

 -นโยบายด้านการปรับปรุงโครงสร้างระบบงานและการบริหารอัตรากำลัง

 -นโยบายด้านการพัฒนาบุคลากร

 -นโยบายด้านการพัฒนาระบบสารสนเทศ

 -นโยบายด้านสวัสดิการ

 -นโยบายด้านการบริหาร

 -นโยบายด้านภาระงาน

 -นโยบายด้านการมีส่วนร่วมในการบริหาร

 -นโยบายด้านการพัฒนาทรัพยากรบุคคล

 -นโยบายด้านการเงินและงบประมาณ

 -นโยบายด้นการทำนุบำรุงศิลปวัฒนธรรม

 -นโยบายด้านคุณธรรมจริยธรรมขององค์กร

-นโยบายด้านรักษาวินัยของบุคลากรในหน่วยงาน

 ๖. **การติดตามนโยบาย กลยุทธ์** ๗

 **นโยบายและกลยุทธ์**

 **ด้านโครงสร้างการบริหารและการพัฒนาทรัพยากรบุคคล**

 **ส่งเสริมจริยธรรมและรักษาวินัยของบุคลากรในหน่วยงาน**

 **ระยะเวลา 3 ปี (พ.ศ. 256๔ – 256๖)**

**1. หลักการและเหตุผล**

 บุคคลเป็นทรัพยากรที่มีคุณค่าและจำเป็นอย่างยิ่งในการบริหารงานของทุกองค์กร ถ้าขาดการบริหารทรัพยากรบุคคลให้มีประสิทธิภาพ จะส่งผลให้การทำงานไม่มีประสิทธิผล ล่าช้า และเกิดความเสียหายต่อองค์กร ดังนั้นองค์กรจำเป็นต้องจัดทำแผนกลยุทธการบริหารทรัพยากรบุคคล เพื่อพัฒนาบุคลากรให้มีความรู้ ทักษะ ทัศนคติที่ดี คุณธรรมและจริยธรรม อันจะทำให้ปฏิบัติหน้าที่ราชการในตำแหน่งนั้นได้อย่างมีประสิทธิภาพ และให้บุคลากรมีขวัญและกำลังใจในการทำงาน

 จากหลักการและเหตุผลดังกล่าว องค์การบริหารส่วนตำบลบ่อแก้ว จึงได้จัดทำนโยบาย กลยุทธ์การบริหาร และการพัฒนาทรัพยากรบุคคล ประจำปี พ.ศ.256๔ ขึ้น เพื่อเป็นการกำหนดให้พนักงานส่วนตำบลทุกคนต้องได้รับการพัฒนาทุกตำแหน่ง โดยสอดคล้องกับแผนอัตรากำลัง 3 ปี (พ.ศ. 256๔–

256๖)และแผนพัฒนาบุคลากร (พ.ศ. 256๔–256๖) ต่อไป

**2. วัตถุประสงค์**

 2.1 เพื่อเป็นการพัฒนาบุคลากร และเพิ่มพูนความรู้ ทักษะ ทัศนคติที่ดี และวิธีการปฏิบัติงานตามลักษณะงานที่รับผิดชอบ

 2.2 เพื่อให้บุคลากรสามารถปฏิบัติราชการได้อย่างมีประสิทธิภาพ ในสถานการณ์ความเปลี่ยนแปลงที่เกิดขึ้น

 2.3 เพื่อให้บุคลากรทุกคนได้รับการพัฒนาด้านคุณธรรมจริยธรรม

 2.4 เพื่อเป็นแนวทางในการดำเนินการจัดการพัฒนาและฝึกอบรมบุคลากรในองค์การบริหารส่วนตำบลบ่อแก้ว

 2.5 เพื่อดำรงรักษาบุคลากรที่มีประสิทธิภาพให้อยู่คู่องค์กรต่อไป

**3. เป้าหมายการ**

 **3.1 ความคาดหวังในการบริหารทรัพยากรบุคคลขององค์การบริหารส่วนตำบลบ่อแก้ว**

(1) พนักงานในองค์กรสามารถนำนโยบายของผู้บริหารไปปฏิบัติให้สำเร็จลุล่วง

 (2) การบริหารงานขององค์กรเป็นไปอย่างโปร่งใส พนักงานมีคุณธรรมและจริยธรรม

 (3) พนักงานมีความรู้ และมีทักษะในการปฏิบัติงานเพื่อให้การปฏิบัติงานขององค์กรมีประสิทธิภาพ

และประสิทธิผล

 /-๒- (๔) พนักงานส่วนตำบล....

 -๒-

 (๔) พนักงานส่วนตำบล พนักงานจ้างทุกคนให้ได้รับการพัฒนาในแต่ละปี อย่างน้อย 1 หลักสูตร/โครงการ

 (๕) องค์การบริหารส่วนตำบลบ่อแก้วมีศักยภาพในการบริหารจัดการเพื่อตอบสนองความต้องการของประชาชนในพื้นที่

 (๖) องค์การบริหารส่วนตำบลบ่อแก้ว สามารถปฏิบัติงานสู่ความเป็นเลิศในด้านการบริหารจัดการ

 (๗) องค์การบริหารส่วนตำบลบ่อแก้ว เป็นองค์กรที่น่าอยู่

1. องค์กรให้การสนับสนุนในด้านการศึกษา และความเจริญก้าวหน้าในหน้าที่ราช

 (๙) องค์กรมีการบริหารจัดการที่ดี มีความโปร่งใสในการบริหารงาน

 (๑๐) องค์กรสามารถเป็นที่พึ่งของประชาชนในพื้นที่ได้อย่างดียิ่ง

 (๑๑) องค์กรสามารถทำงานตอบสนองความต้องการของประชาชนได้

 (๑๒) พนักงานในองค์กรสามารถสร้างสัมพันธ์อันดีกับประชาชนและสามารถทำให้ประชาชนพึงพอใจในการให้บริการ

 ๔ **การวิเคราะห์ศักยภาพขององค์การบริหารส่วนตำบลบ่อแก้ว**

 **วิสัยทัศน์ การบริหารงานบุคคล**

“บุคลากรขององค์การบริหารส่วนตำบลบ่อแก้ว จะมีความก้าวหน้ามั่นคงในชีวิต มีความรู้ความสามารถ มีความชำนาญการในหน้าที่ มีอัธยาศัยเต็มใจให้บริการประชาชน และประชาชนต้องได้รับความพึงพอใจในการให้บริการของเจ้าหน้าที่”

 **พันธกิจ**

 1. ส่งเสริมให้บุคลากรเข้ารับการฝึกอบรมหลักสูตรต่างๆ ตามสายงานของแต่ละคน ที่เห็นว่าเหมาะสมและเป็นประโยชน์ต่อการพัฒนาศักยภาพของบุคลากรอย่างต่อเนื่อง

 2. การประชุมพนักงานส่วนตำบล,พนักงานจ้างทุกเดือน

 3. พัฒนาเครื่องมือเครื่องใช้ในสำนักงานให้ทันสมัย เหมาะสมและเพียงพอกับการปฏิบัติงานเพื่อเพิ่มประสิทธิทธิภาพของงาน

 4. การปรับปรุงขั้นตอนและระยะเวลาการปฏิบัติราชการ

 5. การติดตามและประเมินผลการปฏิบัติงาน เพื่อหาแนวทางแก้ไข และพัฒนาให้ดีขึ้น

**ยุทธศาสตร์**

 1. จัดส่งบุคลากรเข้าร่วมการฝึกอบรมหลักสูตรต่าง ๆ

 2. จัดการประชุมพนักงานส่วนตำบล พนักงานจ้าง เดือนละ ๑ ครั้ง เพื่อสร้างความคุ้นเคย ให้เกิดความรักความสามัคคีร่วมแรงร่วมใจกันในการปฏิบัติงาน

 3. ติดตั้งอินเตอร์เน็ตความเร็วสูง

 4. จัดซื้อเครื่องคอมพิวเตอร์ให้เพียงพอกับการปฏิบัติงาน

 5. โครงการลดขั้นตอนการปฏิบัติราชการ

 /-๓- เป้าหมาย.....

 -๓-

 **เป้าหมายและตัวชี้วัด**

 1. เจ้าหน้าที่แต่ละคนได้รับการอบรมพัฒนาศักยภาพของตนเองตามตำแหน่งและหน้าที่

 2. พนักงานส่วนตำบล พนักงานจ้าง และสมาชิก อบต. ได้รับความรู้ในการปฏิบัติงานเพิ่มขึ้น

 3 .พนักงานส่วนตำบล พนักงานจ้าง เกิดความคุ้นเคย ความรักและสามัคคีกันในการปฏิบัติงาน

 4. ได้รับข้อมูลข่าวสารใหม่ๆ ทันต่อเหตุการณ์ในปัจจุบัน

 5. มีคอมพิวเตอร์ในการปฏิบัติงานอย่างพอเพียง

 6. การทำงานที่รวดเร็วขึ้นทันต่อเวลา

 **องค์การบริหารส่วนตำบลบ่อแก้ว ได้วิเคราะห์ศักยภาพเพื่อประเมินสถานภาพการพัฒนาและโอกาสการพัฒนาในอนาคต โดยการวิเคราะห์ใช้หลัก SWOT ดังนี้**

 **จุดแข็ง**

 ๑. มีเจ้าหน้าที่และผู้รับผิดชอบในแต่ละตำแหน่งชัดเจน สามารถปฏิบัติงานได้สะดวกรวดเร็วทัน ต่อเหตุการณ์

 ๒. มีการกำหนดส่วนราชการเหมาะสมกับงานที่ปฏิบัติ

 ๓. ส่งเสริมให้มีการใช้ระบบสารสนเทศ และ IT ให้ทันสมัยอยู่เสมอ

 ๔. มีจำนวนเจ้าหน้าที่เพียงพอในการปฏิบัติงาน

 ๕. มีการพัฒนาศึกษาหาความรู้เพิ่มเติม

 **จุดอ่อน**

 ๑. การปฏิบัติงานภายในส่วนราชการและระหว่างภาค ส่วนราชการยังขาดความเชื่อมโยงเกื้อหนุนซึ่งกัน

 และกัน

 ๒. เจ้าหน้าที่ผู้ปฏิบัติงานยังขาดความรู้ที่เป็นระบบและ เหมาะสมกับการปฏิบัติงาน

 ๓. เจ้าหน้าที่มีความตระหนักในหน้าที่และความ รับผิดชอบต่องานที่ปฏิบัติค่อนข้างน้อย

 ๔. ขาดการสร้างวัฒนธรรมองค์กร และพัฒนาแนวคิด รวมถึงคุณธรรมและจริยธรรม เพื่อให้เกิดสิ่งจูงใจ

 และขวัญกำลังใจ ที่จะทำให้ข้าราชการและเจ้าหน้าที่ทุ่มเทกำลังกายและความคิดในการปฏิบัติงาน

 ๕. ทำงานในลักษณะใช้ความคิดส่วนตัวเป็นหลัก

 **โอกาส**

 1.ประชาชนผู้นำชุมชนร่วมมือพัฒนาองค์การบริหารส่วนตำบลบ่อแก้วดี

 2. มีความคุ้นเคยกันทั้งหมดทุกคน

 3. บุคลากรมีถิ่นที่อยู่กระจายทั่วเขต อบต. ทำให้รู้สภาพพื้นที่ ทัศนคติของประชาชนได้ดี

 4. บุคลากรมีการพัฒนาความรู้ปริญญาตรีปริญญาโทเพิ่มขึ้น

 **อุปสรรค**

 ๑. ระเบียบกฎหมายไม่เอื้อต่อการปฏิบัติงาน

 ๒. กระแสความนิยมของต่างชาติมีผลกระทบต่อคุณภาพชีวิตของประชาชน

 ๓. มีความก้าวหน้าในวงแคบ

 ๔. บุคลากรมีภาระต้องดูแลครอบครัว และต่อสู้ปัญหาเศรษฐกิจ ทำให้มีเวลาให้ชุมชนจำกัด

 /-๔- นโยบาย.....

 -๔-

 ๕ **นโยบาย และกลยุทธ์การบริหารงานบุคคล**

 นโยบายและกลยุทธ์การบริหารทรัพยากรบุคคลองค์การบริหารส่วนตำบลบ่อแก้ว บุคลากรถือว่าเป็นทรัพยากรที่เป็นปัจจัยสำคัญและมีค่ายิ่งในการขับเคลื่อนการดำเนินการขององค์กร จึงได้กำหนดนโยบายการบริหารทรัพยากรบุคคลขึ้น สำหรับใช้เป็นกรอบและแนวทางในการจัดทำแผนการบริหารทรัพยากรบุคคล เพื่อเพิ่มความคุ้มค่าของการใช้ทรัพยากรมนุษย์ ให้การบริหารทรัพยากรมนุษย์เกิดความเป็นธรรม โปร่งใส ตรวจสอบได้และให้การปฏิบัติงานมีความสุข มีขวัญและกำลังใจที่ดีเกิดความพึงพอใจในการปฏิบัติงาน และมีศักยภาพเพิ่มขึ้น องค์การบริหารส่วนตำบลบ่อแก้ว จึงมีนโยบายและกลยุทธ์ด้านต่างๆ ดังนี้

 **๕.**๑. **นโยบายด้านการปรับปรุงโครงสร้างระบบงานและการบริหารอัตรากำลัง**

 เป้าประสงค์ วางแผน สนับสนุนและส่งเสริมให้มีโครงสร้าง ระบบงาน การจัดกรอบอัตรากำลังและการบริหารอัตรากำลังให้เหมาะสมกับภารกิจขององค์กรและเพียงพอ มีความคล่องตัวต่อการขับเคลื่อนการดำเนินงานของทุกหน่วยงานในองค์กร รวมทั้งมีระบบการประเมินผลที่มีประสิทธิภาพเชื่องโยงกับผลตอบแทนและมีการกำหนดสมรรถนะและลักษณะที่พึงประสงค์ของพนักงานที่องค์กรคาดหวัง

 กลยุทธ์

 1.ทบทวนและปรับปรุงโครงสร้างองค์กร ระบบงานและกรอบอัตรากำลัง ให้สอดคล้องกับวิสัยทัศน์ พันธกิจ และแผนการปรับบทบาทและภารกิจขององค์การบริหารส่วนตำบลบ่อแก้ว

 2.จัดทำสมรรถนะ และนำสมรรถนะมาใช้เป็นเครื่องมือในการบริหารทรัพยากรบุคคล ทั้งด้านการ

สรรหา การเลื่อนขั้นเงินเดือนและปรับตำแหน่ง การประเมินผลการปฏิบัติงาน การวางแผนการพัฒนาบุคลากรและการบริหารผลตอบแทน

 3.มีเส้นทางความก้าวหน้าของสายอาชีพ

 4.จัดทำระบบประเมินผลการปฏิบัติงานตามผลสัมฤทธิ์ของงานและสมรรถนะหลัก

๕.๒ **นโยบายด้านการพัฒนาบุคลากร**

 เป้าประสงค์ ส่งเสริมให้มีการพัฒนาอย่างเป็นระบบ ทั่วถึง และต่อเนื่อง โดยการเพิ่มพูน ความรู้ ความสามารถ ศักยภาพ และทักษะการทำงานที่เหมาะสม สอดคล้องกับสถานการณ์ วิสัยทัศน์ และยุทธศาสตร์ขององค์กร เพื่อให้การขับเคลื่อนการดำเนินงานตามพันธกิจขององค์กรเป็นไปอย่างมีประสิทธิภาพ และประสบผลสำเร็จตามเป้าหมาย รวมทั้งส่งเสริมคุณธรรมและจริยธรรมให้กับบุคลากรในองค์กร

 กลยุทธ์

 1.จัดทำแผนพัฒนาบุคลากรให้สอดคล้องกับบทบาทและภารกิจของ อบต.

 2.จัดทำแผนพัฒนาบุคลากรตามตำแหน่งงานและสายอาชีพตามสมรรถนะ แผนการสืบทอดตำแหน่งและการบริหารจัดการคนดีและคนเก่งขององค์กร

 3.พัฒนาศักยภาพผู้บริหาร และเพิ่มขีดความสามารถในการปฏิบัติงานให้กับผู้ปฏิบัติงานทุกระดับตามสายอาชีพและตำแหน่งงานอย่างต่อเนื่อง

 4.ส่งเสริมให้บุคลากรยึดมั่นในวัฒนธรรมองค์กร ปฏิบัติตามจาริยธรรม อบต.บ่อแก้ว

 5.พัฒนางานด้านการจัดการความรู้ องค์ความรู้ เพื่อสร้างวัฒนธรรมเรียนรู้ การถ่ายทอดความรู้ การแลกเปลี่ยนความรู้และประสบการณ์ในการทำงานอย่างต่อเนื่อง

๕.๓ **นโยบายด้านการพัฒนาระบบสารสนเทศ**

 เป้าประสงค์ ส่งเสริมสนับสนุนให้มีการนำระบบเทคโนโลยีสารสนเทศมาใช้ในการบริหารจัดการทรัพยากรมนุษย์ เพื่อให้ได้ข้อมูลที่ถูกต้อง ครบถ้วน รวดเร็ว ทันสมัยและเป็นปัจจุบัน ช่วยลดขั้นตอนของงาน ปริมาณเอกสาร สามารถนำไปวิเคราะห์เพื่อการวางแผนตัดสินใจในการปฏิบัติงานและใช้บริหารงานด้วยบุคลากรได้อย่างมีประสิทธิภาพ /-๕- กลยุทธ์.......

 -๕-

 กลยุทธ์

 1.พัฒนาระบบฐานข้อมูลบุคลากร

 2.ปรับปรุงและพัฒนาระบบสารสนเทศด้านการบริหารจัดการบุคลากร

 3.เสริมสร้างความรู้เกี่ยวกับระบบสารสนเทศด้านการบริหารจัดการบุคลากรให้ผู้ปฏิบัติงาน เพื่อรองรับการใช้งานระบบ และเพื่อขีดความสามารถของบุคลากร เพื่อรองรับการพัฒนาระบบในอนาคต

 **๕.๔ นโยบายด้านสวัสดิการ**

 เป้าประสงค์ เสริมสร้างความมั่นคง ขวัญกำลังใจ คุณภาพชีวิตที่ดี ความผาสุกและพึงพอใจให้ผู้ปฏิบัติงาน เพื่อรักษาคนดี คนเก่งไว้กับองค์กร โดยการส่งเสริมความก้าวหน้าของผู้ปฏิบัติงานที่มีผลงานและสมรรถนะในทุกโอกาส สร้างช่องทางการสื่อสาร ให้สิ่งจูงใจ ผลประโยชน์ตอบแทนพิเศษ จัดจัดสวัสดิการความปลอดภัย

อาชีวอนามัย และสิ่งแวดล้อมในการทำงาน ตามความจำเป็นและเหมาะสมเป็นไปตามที่กฎหมายกำหนด และสนับสนุนการดำเนินกิจกรรมเพื่อสร้างความสัมพันธ์อันดี ระหว่างผู้บริหารและพนักงานทุกระดับ

 กลยุทธ์

 1.ปรับปรุงระบบแรงจูงใจในการปฏิบัติงาน

 2.ปรับปรุงสภาพความปลอดภัย อาชีวอนามัย และสภาพแวดล้อมในการทำงาน

 3.ยกย่องพนักงานที่เป็นคนเก่ง คนดีและคุณประโยชน์ให้องค์กร

 4.ปรับปรุงระบบสวัสดิการ ผลตอบแทนพิเศษ

 5.ปรับปรุงช่องทางการสื่อสารด้านการบริหารทรัพยากรมนุษย์

 **5.๕ นโยบายด้านการบริหาร**

 1.กระจายอำนาจไปสู่ผู้บริหารระดับหัวหน้างาน ซึ่งเป็นผู้บังคับบัญชาในระดับต้น

 2.มีการกำหนดแผนกลยุทธ์เพื่อเป็นแนวทางในการบริหารงานให้เป็นไปตามแผนงาน และทิศทางที่วางไว้

 3.มีการจัดทำแผนปฏิบัติงานประจำปีตามภาระหน้าที่ความรับผิดชอบที่กำหนดไว้

 4.มีการบริหารจัดการมุ่งสู่คุณภาพด้วยความมุ่งมั่น รวดเร็ว ถูกต้อง และมีประสิทธิภาพให้มีความคุ้มค่าและเกิดประโยชน์สูงสุด

 5.มีการติดตามและประเมินผลด้วยการประชุมประจำเดือนและคณะกรรมการประเมินผลการปฏิบัติงาน เพื่อรับทราบปัญหาอุปสรรค และปรับปรุงแก้ไขอย่างต่อเนื่อง

 ๕.**๖ นโยบายด้านภาระงาน**

 1.มีการกำหนดภาระงานของบุคคลทุกคนอย่างชัดเจน

 2.มีการจัดทำคู่มือการปฏิบัติงานของทุกงาน

 3.บุคลากรมีการพัฒนา ศึกษา ทำความเข้าใจถึงภาระงานร่วมกันอย่างสม่ำเสมอโดยทุกงานจะต้อง มีการประชุมบุคลากรภายในเพื่อเป็นการรายงานผลการดำเนินงาน การแก้ไขปัญหาอุปสรรคและปรับปรุง ภาระงานประจำทุกเดือน โดยให้งานการเจ้าหน้าที่ จัดทำคำสั่งการแบ่งงานและกำหนดหน้าที่ความรับผิดชอบของส่วนราชการ ในองค์การบริหารส่วนตำบลลุงเขว้า แยกเป็นส่วนราชการ และให้มีการทบทวนการปฏิบัติหน้าที่ทุกรอบการประเมิน หรือเมื่อมีภาระงานเปลี่ยนแปลงไปจากเดิม

  **๕.๗นโยบายด้านการมีส่วนร่วมในการบริหาร**

 1. มีการประชุมหัวหน้างานกับผู้อำนวยการกองเพื่อเป็นการรายงานผลติดตาม และร่วมแก้ไขปัญหา อุปสรรค ตลอดจนร่วมให้ข้อเสนอแนะต่อการบริหารของหน่วยงานเป็นประจำ

 2.ทุกงานมีการประชุมงาน เพื่อให้บุคลากรมีส่วนร่วมในการพัฒนาและปรับปรุงการปฏิบัติงาน ร่วมกัน

 /-๖- ๓. ส่งเสริม....

 -๖-

 3.สนับสนุนและส่งเสริมให้บุคลากรมีส่วนร่วมในกิจกรรม

 4.ส่งเสริมมาตรการการมีส่วนร่วมในการใช้ทรัพยากรร่วมกันอย่างมีประสิทธิภาพ

 5.ส่งเสริมและสนับสนุนการสร้างและใช้องค์ความรู้ในกระบวนการทำงาน เพื่อให้บุคลากรพัฒนา ทักษะและความชำนาญในการปฏิบัติงานให้บรรลุผลตามพันธกิจขององค์กรให้เกิดประโยชน์ประสิทธิภาพ สูงสุดและมีศักยภาพในการพัฒนาตนเอง

 **๕.๘ นโยบายด้านการพัฒนาทรัพยากรบุคคล**

 **๑.** สรรหาและคัดเลือกบุคลากรให้เป็นไปตามแผนกรอบอัตรากำลัง

๒. การบรรจุแต่งผู้ความรู้ความสามารถเหมาะสมกับตำแหน่ง

 ๓. มีการสนับสนุนส่งเสริมพัฒนาทรัพยากรบุคคลเพื่อเพิ่มขีดความสามารถในการปฏิบัติงานอย่างต่อเนื่องด้วยการส่งบุคลากรเข้ารับการอบรมในหลักสูตรต่างๆ ที่สอดคล้องกับแผนพัฒนา

 ๔. มีการติดตามประเมินผลการพัฒนาบุคลากรทั้งด้านทักษะวิชาการและการรอบรู้และนำผลมาเป็นแนวในการปรับปรุงการพัฒนาบุคลากรให้มีประสิทธิภาพอย่างต่อเนื่อง โดยให้งานการเจ้าหน้าที่ จัดทำแผนพัฒนาบุคลากรให้สอดคล้องกับแผนอัตรากำลัง 3 ปี (พ.ศ.2561-2563)

 ๕ สร้างขวัญกำลังใจ ยกย่องผู้ปฏิบัติงานดีเด่น

 ๕.๙ **นโยบายด้านการเงินและงบประมาณ**

 1.มีการจัดทำแผนการใช้เงินงบประมาณทั้งงบประมาณแผ่นดินและเงินรายได้ ให้เป็นไปตามวัตถุประสงค์และสอดคล้องกับภารกิจขององค์กร และให้เป็นไปตามแผนปฏิบัติงานประจำปี

 2.มีการจัดทำสรุปรายงานการใช้จ่ายงบประมาณทั้งงบประมาณแผ่นดินและเงินรายได้ประจำเดือน เวียนให้บุคลากร และประชาชนทั่วไปได้ทราบทุกเดือน

 3.มีการนำเทคโนโลยีมาใช้ในการบริหารจัดการเพื่อให้การดำเนินงานเป็นระบบการบริหารและจัดการตามระบบบัญชีมาใช้

 4.มีการมอบหมายให้บุคลากรมีส่วนร่วมรับผิดชอบและปฏิบัติงานด้วยความโปร่งใส โดยให้กองคลัง ดำเนินการจัดทำรายงานสรุปผลการดำเนินงานแล้วประชาสัมพันธ์ให้ทุกกองและประชาชนทั่วไปได้รับทราบเป็นประจำทุกเดือน

 ๕.**1๐ นโยบายด้นการทำนุบำรุงศิลปวัฒนธรรม**

 1.สนับสนุนและส่งเสริมให้บุคลากรมีส่วนร่วมในกิจกรรมด้านการทำนุบำรุงศิลปวัฒนธรรม

ของท้องถิ่น

 2.จัดทำแผน/กิจกรรม/โครงการที่เป็นประโยชน์สอดคล้องกับแผนงานด้านทำนุบำรุงศิลปวัฒนธรรม

 3.ดำเนินการให้ผู้บริหารและบุคลากรตระหนักในกิจกรรมด้านการทำนุบำรุงศิลปวัฒนธรรมที่นำไปสู่การสร้างสรรค์ รวมทั้งการอนุรักษ์ ฟื้นฟู สืบสานประเพณีและวัฒนธรรม

  **๕.1๑ นโยบายด้านคุณธรรมจริยธรรมองค์การบริหารส่วนตำบลบ่อแก้ว**

 องค์การบริหารส่วนตำบลบ่อแก้ว ได้กำหนดมาตรฐาน ทางคุณธรรมจริยธรรมของข้าราชการ พนักงาน และลูกจ้างประจำขององค์กรปกครองส่วนท้องถิ่น ซึ่งได้ประมวล ขึ้นจากข้อเสนอแนะของผู้บริหารท้องถิ่นและประชาชนผู้รับบริการ จากองค์กรปกครองส่วนท้องถิ่น โดยมี วัตถุประสงค์เพื่อใช้เป็นหลักการและแนวทางปฏิบัติให้ข้าราชการหรือ พนักงานส่วนท้องถิ่นและลูกจ้างขององค์กรปกครองส่วนท้องถิ่นโดยทั่วไปใช้ยึดถือปฏิบัติเป็นเครื่องกำกับความประพฤติ ได้แก่

 /-๗- พึงดำรงตน....

 -๗-

 1.พึงดำรงตนให้ตั้งมั่นอยู่ในศีลธรรม ปฏิบัติหน้าที่ด้วยความซื่อสัตย์ สุจริต เสียสละ และมีความรับผิดชอบ

 2.พึงปฏิบัติหน้าที่อย่างเปิดเผย โปร่งใส พร้อมให้ตรวจสอบ

 3.พึงให้บริการด้วยความเสมอภาคสะดวก รวดเร็ว มีอัธยาศัยไมตรีโดยยึดประโยชน์ของประชาชน

เป็นหลัก

 4.พึงปฏิบัติหน้าที่โดยยึดผลสัมฤทธิ์ของงานอย่างคุ้มค่า

 5.พึงพัฒนาทักษะ ความรู้ ความสามารถ และตนเองให้ทันสมัยอยู่เสมอ

 **๕.๑๒ นโยบายด้านรักษาวินัยของบุคลากรในหน่วยงาน**

 วินัยพนักงานส่วนท้องถิ่น เป็นปัจจัยสำคัญที่จะช่วยให้การปฏิบัติราชการมีประสิทธิภาพและ

สร้างความเชื่อถือ ศรัทธาต่อระบบราชการแล้ว ยังมีความสำคัญต่อตัวเจ้าหน้าที่และผู้บังคับบัญชาอีกด้วย วินัย

จึงเป็นสิ่งที่ควบคุมให้พนักงานส่วนถิ่นประพฤติตนอยู่ในกรอบระเบียบกฎหมายมีทั้งข้อห้ามและข้อปฏิบัติ

 ๑. พนักงานส่วนตำบลองค์การบริหารส่วนตำบลบ่อแก้ว จะต้องรักษาวินัยอย่างเคร่งครัด

 ๒. พนักงานส่วนตำบลองค์การบริหารส่วนตำบลบ่อแก้วผู้ใดกระทำผิดวินัยจะต้องได้รับโทษทางวินัย

 ๓. พนักงานส่วนตำบลองค์การบริหารส่วนตำบลบ่อแก้วต้องรักษาความสงบ ไม่ทะเลาะเบาะแว้ง

วิวาทบาดหมางกันในหน่วยงาน

 ๔. พนักงานส่วนตำบลองค์การบริหารส่วนตำบลบ่อแก้วต้องไม่ประพฤติตนอันเป็นที่เสื่อมเสีย

ต่อตนเองและหน่วยงาน

 **๖.การติดตามและประเมินผลนโยบาย กลยุทธ์ด้านการบริหารทรัพยากรบุคคล**

 องค์การบริหารส่วนตำบลบ่อแก้วได้กำหนดเจ้าหน้าที่ติดตามและประเมินผลนโยบายกลยุทธ์ด้านโครงสร้างการบริหารและการพัฒนาทรัพยากรบุคคล ประกอบด้วย

 1. ปลัดองค์การบริหารส่วนตำบลบ่อแก้ว เป็นประธาน

 2. หัวหน้าส่วนราชการทุกคน เป็นกรรมการ

 3. เจ้าหน้าที่ผู้รับผิดชอบงานนักทรัพยากรบุคคล เป็นกรรมการและเลขานุการ

 โดยให้มีหน้าที่ติดตามและประเมินผลการพัฒนาพนักงานส่วนตำบล พนักงานจ้าง และบุคลากรขององค์การบริหารส่วนตำบลบ่อแก้วเป็นประจำทุกปี พร้อมทั้งสรุปรายงานผลและข้อเสนอแนะในการติดตามประเมินผลเสนอนายกองค์การบริหารส่วนตำบลบ่อแก้วรับทราบเพื่อพิจารณา

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 **ประกาศองค์การบริหารส่วนตำบลบ่อแก้ว**

 **เรื่อง นโยบาย กลยุทธ์การบริหารและการพัฒนาทรัพยากรบุคคล**

 **ขององค์การบริหารส่วนตำบลบ่อแก้ว**

 ...................................................

 องค์การบริหารส่วนตำบลบ่อแก้ว เป็นหน่วยงานของรัฐที่มีภารกิจในการส่งเสริมท้องถิ่นให้มีความเข้มแข็งในทุกด้าน เพื่อสามารถตอบสนองเจตนารมณ์และความต้องการประชาชนได้อย่างแท้จริง ซึ่งเป็นภารกิจที่มีความหลากหลายและครอบคลุม การดำเนินการในหลายด้านโดยเฉพาะการบริหารทรัพยากรบุคคล เป็นมิติอีกหนึ่งที่จะขาดการพัฒนาไม่ได้ และถือเป็นกลไกสำคัญในการผลักดันยุทธศาสตร์และพันธกิจให้ประสบความสำเร็จ และถือเป็นปัจจัยสำคัญที่จะทำให้ภารกิจขององค์กรปกครองส่วนท้องถิ่นสำเร็จลุล่วงไปได้ด้วยดีตามวัตถุประสงค์ที่วางเอาไว้ ดังนั้นเพื่อให้การบริหารงานบุคคลขององค์การบริหารส่วนตำบลบ่อแก้วเป็นไปด้วยความเรียบร้อย ประกอบกับการบริหารทรัพยากรบุคคลขององค์การบริหารส่วนตำบลบ่อแก้วมีการทำงานอย่างเป็นระบบและต่อเนื่อง

 อาศัยอำนาจตามความในมาตรา ๑๔ และมาตรา ๒๕ วรรคท้าย แห่งพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒ จึงประกาศนโยบายการบริหารงานด้านทรัพยากรบุคคล ขององค์การบริหารส่วนตำบลบ่อแก้วดังรายละเอียดแนบท้ายประกาศฉบับนี้

 จึงประกาศมาเพื่อทราบโดยทั่วกัน

 ประกาศ ณ วันที่ ๒๖ เดือนมีนาคม พ.ศ.๒๕๖๔

 ( ลงชื่อ)...............................................

 (นายธนศักดิ์ เหลาแหลม)

 นายกองค์การบริหารส่วนตำบลบ่อแก้ว